Lugdienswerker in hegtenis geneem vir dwelmsmokkelaryŉ Werker van die Suid-Afrikaanse Lugdiens is by die OR Tambo-lughawe in hegtenis geneem in verband met dwelmsmokkelary. Kapt. Paul Ramaloko, woordvoerder van die Valke, sê die 34-jarige verdagte is in hegtenis geneem nadat sy glo kokaïne met ŉ geskatte straatwaarde van sowat R300 000 van Sau Paulo in Brasilië in die land in wou smokkel. Die verdagte, ŉ bemanningslid, het sowat 2kg se dwelms aan haar bolyf vasgemaak. Sy was glo deel van ‘ncdwelmsindikaat. Sy moet Maandag in die Kempton Park-landdroshof op aanklag van dwelmhandel verskyn.